ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์และวิธีการลงลายมือชื่อหรือกระทําด้วยวิธีอื่นใดแทนการลงลายมือชื่อกํากับไว้ในบัญชีทรัพย์สินและหนี้สินพ.ศ. 2562------------------------------- โดยที่เป็นการสมควรกําหนดหลักเกณฑ์และวิธีการลงลายมือชื่อหรือกระทําด้วยวิธีอื่นใดแทนการลงลายมือชื่อ กํากับไว้ในบัญชีทรัพย์สินและหนี้สิน เพื่อเป็นการป้องกันมิให้มีการแก้ไขเปลี่ยนแปลงข้อความหรือเอกสารได้ อาศัยอํานาจตามความในมาตรา 108 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ประกอบข้อ 7 ของระเบียบคณะกรรมการป้องกันและปราบปรามการทุจริตแห่งชาติว่าด้วยการตรวจสอบทรัพย์สินและหนี้สินของเจ้าพนักงานของรัฐและการดําเนินคดีที่เกี่ยวข้องกับการยื่นบัญชี พ.ศ. 2561 คณะกรรมการป้องกันและปราบปรามการทุจริตแห่งชาติจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการลงลายมือชื่อหรือกระทําด้วยวิธีอื่นใดแทนการลงลายมือชื่อกํากับไว้ในบัญชีทรัพย์สินและหนี้สิน พ.ศ. 2562"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก (1) ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการลงลายมือชื่อหรือกระทําด้วยวิธีอื่นใดแทนการลงลายมือชื่อประธานกรรมการหรือกรรมการ ซึ่งประธานกรรมการมอบหมายกํากับไว้ในบัญชีแสดงรายการทรัพย์สินและหนี้สิน พ.ศ.2554 (2) ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการลงลายมือชื่อหรือกระทําด้วยวิธีอื่นใดแทนการลงลายมือชื่อประธานกรรมการหรือกรรมการ ซึ่งประธานกรรมการมอบหมายกํากับไว้ในบัญชีแสดงรายการทรัพย์สินและหนี้สิน (ฉบับที่ 2) พ.ศ. 2561ข้อ ๔ บัญชีทรัพย์สินและหนี้สินของนายกรัฐมนตรี รัฐมนตรี ประธานศาลฎีกาประธานศาลรัฐธรรมนูญ ประธานศาลปกครองสูงสุด อัยการสูงสุด ตุลาการศาลรัฐธรรมนูญ และผู้ดํารงตําแหน่งในองค์กรอิสระ ให้ประธานกรรมการ ป.ป.ช. ลงลายมือชื่อกํากับไว้ในบัญชีทรัพย์สินและหนี้สิน บัญชีทรัพย์สินและหนี้สินของสมาชิกสภาผู้แทนราษฎรและสมาชิกวุฒิสภา ให้ประธานกรรมการ ป.ป.ช. หรือกรรมการ ป.ป.ช. ซึ่งประธานกรรมการ ป.ป.ช. มอบหมาย ลงลายมือชื่อกํากับไว้ในบัญชีทรัพย์สินและหนี้สินข้อ ๕ บัญชีทรัพย์สินและหนี้สินของผู้ดํารงตําแหน่งอื่นนอกจากข้อ 4 ให้ใช้วิธีประทับตราลายมือชื่อหรือเครื่องหมายอื่นใดตามที่คณะกรรมการ ป.ป.ช. กําหนด โดยให้ผู้ดํารงตําแหน่งดังต่อไปนี้ ลงลายมือชื่อรับรองการประทับตราดังกล่าว (1) เลขาธิการ กรณีบัญชีทรัพย์สินและหนี้สินของผู้ดํารงตําแหน่งข้าราชการการเมืองอื่น ตามกฎหมายว่าด้วยระเบียบข้าราชการการเมือง และผู้ดํารงตําแหน่งข้าราชการรัฐสภาฝ่ายการเมือง ตามกฎหมายว่าด้วยระเบียบข้าราชการฝ่ายรัฐสภา (2) ผู้อํานวยการสํานักหรือผู้อํานวยการสํานักงาน ป.ป.ช. ประจําจังหวัดที่รับผิดชอบ หรือพนักงานเจ้าหน้าที่ระดับเชี่ยวชาญขึ้นไปซึ่งผู้อํานวยการสํานักที่รับผิดชอบมอบหมายกรณีบัญชีทรัพย์สินและหนี้สินของผู้ดํารงตําแหน่งเจ้าหน้าที่ของรัฐข้อ ๖ บรรดาการใด ๆ ที่เกี่ยวข้องกับการลงลายมือชื่อหรือกระทําด้วยวิธีอื่นใดแทนการลงลายมือชื่อประธานกรรมการ ป.ป.ช. หรือกรรมการ ป.ป.ช. ซึ่งประธานกรรมการ ป.ป.ช. มอบหมายกํากับไว้ในบัญชีทรัพย์สินและหนี้สินที่ได้ดําเนินการไปแล้วโดยชอบก่อนวันที่ประกาศนี้มีผลใช้บังคับ และยังดําเนินการไม่แล้วเสร็จ ให้เป็นอันใช้ได้และให้ถือเป็นส่วนหนึ่งของการลงลายมือชื่อหรือกระทําด้วยวิธีอื่นใดแทนการลงลายมือชื่อกํากับไว้ในบัญชีทรัพย์สินและหนี้สิน และให้ดําเนินการต่อไปตามประกาศนี้ข้อ ๗ ให้ประธานกรรมการป้องกันและปราบปรามการทุจริตแห่งชาติเป็นผู้รักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้คณะกรรมการ ป.ป.ช. มีอํานาจตีความและวินิจฉัยชี้ขาด คําวินิจฉัยของคณะกรรมการ ป.ป.ช. ให้เป็นที่สุดผู้มีอํานาจลงนาม - ประกาศ ณ วันที่ 4 มิถุนายน พ.ศ. 2562 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ